**Ministru kabineta noteikumu projekta**

**„Grozījums Ministru kabineta 2014.gada 26.augusta noteikumos Nr.509 „Noteikumi par karavīra mēnešalgas un speciālo piemaksu noteikšanas kārtību un to apmēru” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2014.gada 12.novembra sēdes protokola Nr.62 2.§ 6.punkts, kas nosaka Aizsardzības ministrijai pārskatīt karavīru atlīdzības skalu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izpildot Ministru kabineta 2014.gada 12.novembra sēdes protokola Nr.62 2.§ 6.punktā noteikto, Aizsardzības ministrija ir pārskatījusi karavīru atlīdzības skalu un izdevumus atlīdzībai karavīriem 2016. un turpmākajiem gadiem Aizsardzības ministrijai piešķirto valsts budžeta līdzekļu ietvaros.Saskaņā ar pastāvošo atlīdzības sistēmu un atalgojuma struktūru, mēnešalga, kas noteikta kareivim (matrozim), uzsākot militāro dienestu, ir līdzvērtīga algai valsts vai pašvaldības institūcijā nodarbinātam darbiniekam bez iepriekšējas pieredzes 2.-4. mēnešalgu grupā. Kopš 2008.gada kareivja (matroža) mēnešalgas bāze ar nemainīgu tendenci ir tuvinājusies valstī noteiktajai minimālajai algai, un 2015.gadā pārsniedz minimālo algu tikai par 14 procentiem, tādējādi mazinot karavīra profesijas prestižu un konkurētspēju. Analizējot karavīru atvaļināšanās statistiku, ir konstatētas galvenās personāla grupas, kurām nepieciešama mērķtiecīgāka dienestā noturēšanas politika, līdz ar to konstatējami arī svarīgākie atalgojuma politikas pamatprincipi. Noturēšana dienestā kļuvusi īpaši aktuāla situācijā, kad rekrutēšanas intensitāte un iesaucamo kvalitāte spēj uzturēt tikai karavīru kvantitatīvo skaitu esošajā līmenī, bet tiek zaudēta pieredze un kvalitāte, kā arī nav panākams personāla skaitliskais pieaugums. Lai panāktu karavīru skaita pieaugumu, nepietiek tikai ar jauno karavīru iesaukšanu un apmācību, nepieciešama arī mērķtiecīgāka šobrīd Nacionālajos bruņotajos spēkos dienošo karavīru noturēšana, motivējot tos ilgstošam dienestam. Militārā dienesta likums paredz, ka karavīru var iecelt par vienu pakāpi augstākā amatā un tikai izņēmuma gadījumos – arī par divām pakāpēm augstākā amatā, turklāt karavīra iecelšana augstākas pakāpes amatā ir viens no priekšnoteikumiem nākamās dienesta pakāpes saņemšanai. Tāpat Militārā dienesta likumā noteikts katrai pakāpei nepieciešamais izglītības līmenis – militārās izglītības kurss, kas nepieciešams attiecīgās dienesta pakāpes iegūšanai un šīs pakāpes amata pienākumu veikšanai. Karavīrs, kurš iecelts augstākas pakāpes amatā, saņem mēnešalgu atbilstoši viņa dienesta pakāpei un izdienai un piemaksu par augstākas pakāpes amata pildīšanu. Esošajā karavīru atalgojuma sistēmā nav paredzēti pasākumi, kas efektīvi motivētu karavīru paaugstināt savu profesionālo sagatavotību, īpaši gadījumos, kad karavīrs iecelts augstākas pakāpes amatā, un šī sistēma šobrīd neparedz diferencēt mēnešalgas likmi atbilstoši karavīra kvalifikācijai (Militārā dienesta likumā noteiktie militārās izglītības kursi) un kompetencēm, tādējādi karavīrs, kurš pilda augstākas pakāpes amatu ar šai pakāpei nepieciešamo militārās izglītības līmeni faktiski saņem tādu pašu mēnešalgu kā karavīrs, kurš nav apguvis Militārā dienesta likumā augstākas pakāpes amata pildīšanai noteiktos militārās izglītības kursus.Lai piesaistītu un apmācītu militārajam dienestam pietiekamu karavīru skaitu un nodrošinātu Nacionālo bruņoto spēku uzdevumu izpildei nepieciešamā karavīru skaita uzturēšanu, tiek pilnveidota karavīru mēnešalgu likmes noteikšanas metodika, un karavīru atlīdzības sistēma tiek pārstrukturēta, balstoties uz šādiem mēnešalgu noteikšanas principiem:1. kopumā karavīru atalgojuma sistēmas veidošanā tiek saglabāta mēnešalgas pamatlikmes (I mēnešalgas likme) noteikšana atbilstoši dienesta pakāpei un izdienai, vienlaicīgi tuvinot karavīru mēnešalgas apmēra diapazonu katras pakāpes ietvaros valsts un pašvaldību institūciju darbiniekiem un amatpersonām noteiktajām mēnešalgu grupām: kareivju sastāvam 5.-6. mēnešalgu grupas, jaunāko un vecāko instruktoru sastāvam –7.-10. mēnešalgu grupas, augstāko instruktoru sastāvam –10.-11. mēnešalgu grupas, virsniekiem zemākā līmeņa vadītājiem atbilstošās pakāpēs –7.-11. mēnešalgu grupas, virsniekiem vidējā līmeņa vadītājiem atbilstošās pakāpēs –12.-13. mēnešalgu grupas, bet virsniekiem augstākā līmeņa vadītāju pakāpēs –14.-16. mēnešalgu grupas ietvaros;
2. lai motivētu karavīru paaugstināt savu profesionālo kvalifikāciju, tiek paredzēts karavīram, kurš apguvis Militārā dienesta likumā noteiktos, nākamās dienesta pakāpes saņemšanai un augstākas pakāpes amata pildīšanai nepieciešamos militārās izglītības kursus, nosakot Valsts un pašvaldību institūciju amatpersonu un darbinieku atlīdzības likuma 9.panta otrajā daļā noteikto piemaksu, piemērot II mēnešalgas likmi, ņemot vērā konkrētajai pakāpju grupai noteikto atbildības līmeni, amata pienākumu izpildei nepieciešamo speciālo profesionālo sagatavotību un kompetences. Straujāks mēnešalgas likmes pieaugums tiek noteikts, pārejot no kareivju sastāva uz instruktoru sastāvu (saņemot kaprāļa pakāpi) un virsnieku sastāvu (saņemot leitnanta pakāpi), kā arī augstāko instruktoru un augstāko virsnieku pakāpēm, kuru iegūšanai nepieciešama ilgstoša (vairāk kā 20 gadu) izdiena un augsta plaša profesionālā sagatavotība (secīgi apgūti četri karjeras kursi);

Veiktās izmaiņas nodrošina papildus motivēšanas pasākumus visos Nacionālo bruņoto spēku cilvēkresursu politikas īstenošanas posmos: personāla piesaistē un sagatavošanā dienestam, profesionālajā pilnveidē un izaugsmē, kā arī karavīru noturēšanā dienestā. Vienlaikus tiek īstenota mēnešalgas likmes dinamikas piesaiste katras dienesta pakāpes un katras izdienas kategorijas specifikai.  |
| 3. | Projekta izstrādē iesaistītās institūcijas | Noteikumu projekts ir izstrādāts Aizsardzības ministrijā sadarbībā ar Nacionālajiem bruņotajiem spēkiem. |
| 4. | Cita informācija | Nav |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecināms uz Nacionālo bruņoto spēku karavīriem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
|    III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2015** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo 2015. gadu | izmaiņas, salīdzinot ar kārtējo 2015.gadu | izmaiņas, salīdzinot ar kārtējo 2015.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 79  615 296 | 0 | 10 000 000 | 10 000 000 | 10 000 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 79 615 296 | 0 | 10 000 000 | 10 000 000 | 10 000 000 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 79 615 296 | 0 | 10 000 000 | 10 000 000 | 10 000 000 |
| 2.1. valsts pamatbudžets | 79 615 296 | 0 | 10 000 000 | 10 000 000 | 10 000 000 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Saskaņā ar likumu „Par valsts budžetu 2015.gadam” karavīru atlīdzībai paredzēti 79 615 296 *euro (*t.sk. atalgojumam 40 791 964 *euro)*. Normatīvajā aktā paredzētā karavīru mēnešalgu reforma tiks īstenota no 2016.gada 1.janvāra.Saskaņā ar likumu „Par vidēja termiņa budžeta ietvaru 2015., 2016. un 2017.gadam” karavīru mēnešalgu skalas pārskatīšanai JPI „Karavīru mēnešalgu reforma” ietvaros 2016. un 2017.gadam tika atbalstīts finansējums 10 milj. *euro* apmērā ik gadu, kas ir aptuveni 11 procenti no kopējā atlīdzības fonda karavīriem:

|  |  |  |
| --- | --- | --- |
|   | 2016.g. | 2017.g. |
| Atlīdzības fonds karavīriem kopā (*euro*) | 90 397 502 | 91 580 366 |
| t.sk. JPI "Karavīru mēnešalgu reforma" piešķirtā atlīdzība |   |   |
| *euro* | 10 000 000 | 10 000 000 |
| *% no kopējā atlīdzības fonda karavīriem* | 11.06% | 10.92% |

Aizsardzības ministrija normatīvā akta izpildi 2016.gadā un turpmākajos gados īstenos atbilstoši tai piešķirtajiem valsts budžeta līdzekļiem JPI „Karavīru mēnešalgas reforma” no budžeta programmas 22.00.00 „Nacionālie bruņotie spēki” apakšprogrammas 22.10.00 „Starptautisko operāciju un Nacionālo bruņoto spēku personālsastāva centralizētais atalgojums” ietvaros.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Aizsardzības ministrija, Nacionālie bruņotie spēki, Valsts aizsardzības militāro objektu un iepirkumu centrs un Rekrutēšanas un jaunsardzes centrs normatīvajos aktos noteiktajā kārtībā. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. Veicamās funkcijas un uzdevumi netiek paplašināti vai sašaurināti.  |
| 3. | Cita informācija | Nav |

 *Anotācijas IV, V un VI sadaļa – projekts šīs jomas neskar.*

 Aizsardzības ministrs R.Vējonis

 Vīza: Valsts sekretārs J.Sārts

14.04.2015. 11:23

1309

I.Jursiņa-Videmane

Tālr.: 67335162

e-pasta adrese: ineta.jursina@mod.gov.lv